Philip R. Lane

Dr. Philip Richard Lane (født 27. august 1969 i DublinPrabook - Philip Richard Lane, besøkt 10. mai 2016.) er en irsk økonom, som siden november 2015 har vært sentralbanksjef for Irlands sentralbank (Central Bank of Ireland). 

Han er gift med Orla Helena McKeon, og har en sønn. 

 Utdanning 
Lane har en Bachelor of Arts (First Class Honours og Gold Medal) innen samfunnsøkonomi fra Trinity College Dublin i 1991 og en Master of Arts fra Harvard University i 1993. I 1995 tok han sin doktorgrad (Ph.D) inen makroøkonomi fra Harvard, der doktorgradsavhandlingen hans het «Essays in International Macroeconomics».  

Han har vært professor ved Trinity College Dublin siden 2004. 

 Yrkeskarriere 
Han var assisterende professor i samfunnsøkonomi og internasjonale spørsmål ved Columbia University fra 1995 til 1997. I 1997 begynte han å jobbe ved Trinity College Dublin, først som foreleser i samfunnsøkonomi, og fra 2000 til 2004 som assisterende professor. Fra 2002 til 2008 var han også direktør for Institute for International Integration Studies (IIIS) ved Trinity College Dublin. Han var professor der i internasjonal makroøkonomi fra 2004 til 2012, og Whately Professor i politisk økonomi fra 2012. 

Han har også vært forskningspartner (research fellow) ved Centre for Economic Policy Research siden 2002, internasjonal forskningspartner ved Kiel Institute of World Economics siden 2005, og har vært medlem av Royal Irish Academy siden 2007. Han har vært rådgiver for bl.a. Verdensbanken, IMF, OECD, Den europeiske sentralbank, Europakommisjonen, Den asiatiske utviklingsbanken, Den internasjonale oppgjørsbanken og flere andre sentralbanker. 

Da Patrick Honohans termin som irlands sentralbanksjef var slutt overtok Philip Lane denne stillingen. Lane ble utnevnt i oktober 2015, og overtok stillingen 26. november.Irlands sentralbank - Patrick Honohan welcomes appointment of new Central Bank Governor , besøkt 10. mai 2016.Irlands sentralbank - Our Senior Team, besøkt 10. mai 2016. Han ble med det sentralbankens 11. sentralbanksjef. 

 Bibliografi 
 2010: The Dynamics of Asian Financial Integration: Facts and Analytics (sammen med Mick Devereux, Cyn-Young Park og Shang-Jin Wei)

 Referanser 

 Eksterne lenker 
 Offisiell hjemmeside
 Irlands sentralbank – Our Senior Team 

Kategori:Sentralbanksjefer
Kategori:Irske økonomer
Kategori:Personer fra Dublin
Kategori:Fødsler i 1969